Zaidi ya watu 326,000 wamethibitishwa kufariki kutokana na corona

WHO imesema kwamba waathirika wapya 106,000 wameripotiwa katika shirika hilo ndani ya kipindi cha saa 24 zilizopita. 

Mkurugenzi Mkuu wa WHO Tedros Adhanom Ghebreyesus ameonesha wasiwasi wake kuhusu kuongezeka kwa maambukizi katika mataifa ya kipato cha chini na cha wastani. 

Onyo hilo linawadia huku idadi jumla ikikaribia kufika milioni tano. 

Idadi hiyo ya kusikitisha inafikiwa chini ya wiki mbili baada ya ya kurekodiwa maambukizo milioni nne kote duniani. 

Wataalamu wameonya kwamba idadi kamili ya maambukizi huenda ikawa ya juu zaidi na idadi ya wanaopimwa ni ya chini katika nchi nyingi ambazo wanaficha taarifa zao.

Zaidi ya watu 326,000 wanakadiriwa kuwa wamekufa kwa virusi vya corona kote duniani kulingana na chuo kikuu cha Johns Hopkins. 

Marekani bado ndio iliyoathirika zaidi ikiwa na walioambukizwa milioni 1.5 na idadi ya waliokufa ikifikia 92,000. 

WHO imesema nini?

"Katika kipindi cha saa 24 zilizopita... Endelea na makala kwa vibambo vingine 4000 isizidi:
, kumekuwa na maambukizo mapya 106,000 ambayo yameripotiwa kwa WHO - ambayo ni makubwa zaidi kuandikishwa kwa siku moja toka janga la corona lianze," Dkt Tedros aliwaeleza wanahabari Jumatano jioni. 

"Karibia theluthi mbili ya walioathirika wameripotiwa katika nchi nne pekee," aliongeza.

Dkt. Tedros baadae alionya kwamba dunia kwamba safari ya kupambana  na janga hili bado ni ndefu. 

Onyo lake linawadia wakati ambao mataifa kadhaa kama vile Marekani imeanza kulegeza masharti.

Dkt Tedros aonya kuwa bado kuna safari ndefu kwa dunia kuimaliza corona

Dkt. Mike Ryan, mkurugenzi wa masuala ya dharura wa WHO, pia alizungumza na wanahabari dhidi ya matumizi ya dawa za malaria ya chloroquine na hydroxychloroquine zinazohusishwa na ugonjwa wa Covid-19.

Hilo linawadia baada ya Rais Trump kusema amekuwa akinywa dawa ya inayokusudiwa kutibu malaria kama njia moja ya kujikinga dhidi ya virusi vya corona, licha ya onyo kutoka kwa maafisa wake wa afya kuhusu matumizi ya dawa hiyo. 

"Hadi kufikia sasa, dawa ya kutibu malaria ya hydroxychloroquine au chloroquine bado haijathibitishwa kuwa salama katika kutibu ugonjwa wa Covid-19 kama njia ya kukabiliana na ugonjwa huo," Dkt. Ryan amesema.

" Na ukweli ni kwamba, mamlaka nyingi zimetoa onyo ya athari zinazoweza kutokea kwa matumizi ya dawa hii."

Licha ya wasiwasi huo, wizara ya afya ya Brazil imetoa mwongozo mpya Jumatano kuidhinisha matumizi ya dawa hizo mbili wakati maambukizo ya virusi vya corona yanaendelea kuongezeka. 

Brazil kwa sasa ina waziri wa tatu wa afya katika kipindi cha wiki kadhaa baada ya wawili waliotangulia kuhitilafiana na Rais Jair Bolsonaro juu ya namna ya kushughulikia mlipuko wa virusi hivyo. 

Taifa hilo kwa sasa lina maambukizi zaidi ya 270,000 ya ugonjwa wa Covid-19 ikiwa ni ya tatu kwa kupata maambukizi mengi duniani, huku wengine karibia 20,000 wakithibitishwa Jumatano pekee.  

Wataalamu wameonya kwamba maambukizi nchini humo bado yako mbali kufikia kilele chake na kuna wasiwasi mkubwa kuhusu kusambaa kwa haraka kwa virusi katika maeneo...